stanford-oval/wikipedia huggingface dataset:
הגאי
פקודות הגה > פקודות הגה נוספות

כאשר כלי השיט נע לאט מדי ההגה אינו מגיב לפקודות ולכן ההגאי יידע את רב החובל או הקצין בפקודה SHE IS NOT ANSWER THE WHEEL או על ידי הפקודה NO STEERING. חשוב לציין כי זו אינה פקודה אלא הצהרה על מצב ההגה. רב החובל יחזור על הפקודה ובכך יאשר כי שמע אותה.
כאשר ישאל ההגאי לקורס האוניה ההגאי יענה לו COURSE 110 (במקרה הזה הקורס הוא 110 מעלות).
CHANGE THE WHEEL - פקודה זו תאמר על ידי ההגאי ועל ידי מחליפו (ראה החלפת הגאי) ולאחר מכן הקורס או הפקודה האחרונה שנאמרה.
HAND STEERING - כאשר יש צורך באיוש ההגה תאמר הפקודה הזאת, ההגאי יחזור עליה ויאשר אותה שוב כאשר הוא מחזיק בהגה ומוכן להיגוי.
STEP DOWN - כאשר אין צורך יותר בהגאי והיגוי חוזר להיגוי אוטומטי, ההגאי יאשר את הפקודה אך ישאל ליד ההגה עד שיקבל אישור לעזוב אותו, יש להחזיר את ההגה למרכז (MIDSHIP), או להודיע כי ההגה אינו במרכז לפני אישור הפקודה. לפעמים לא משתמשים בניסוח הזה ונותנים פקודה אחרת אשר משמעותה זהה.
החלפת הגאי

כאשר יש צורך בהחלפת ההגאי, יש לוודא מספר דברים
ההגאי החדש עירני ומוכן למשמרת
רב החובל, הנתב או הקצין האחראי יודע על ההחלפה ואישר אותה
ההגה במרכז (MIDSHIP) אם לא המחליף יחזור על הפקודה האחרונה ויאשר כי הוא יודע אותה
המחליף יודע את הקורס הנדרש ויחזור אחריו
ההגאי המוחלף יאמר בקול רם את הפקודות לשינוי ההגאי כולל הפקודה האחרונה או הקורס הנדרש ולאחר מכן המחליף יחזור עליה
ההגאי המוחלף לא יעזוב את הגשר ללא אישור מפורש אלא יישאר מספר דקות על מנת לבצע פקודות נוספות או לראות כי ההגאי החדש אינו טועה בביצוע הפקודות.
הדיוויזיה ה-108 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  20 במרץ 1915 – 21 בספטמבר 1918 (3 שנים)
 מלחמות:  מלחמת העולם הראשונה
 פיקוד
 מפקדים
הדיוויזיה ה-108 (בגרמנית: 108. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.
היסטוריה

הדיוויזיה הוקמה במאי 1915 כ"דיוויזיית בקמן" (על שם מפקדה, מקס בקמן) והפכה לדיוויזיית הרגלים ה-108 ב-7 בנובמבר 1915.  הדיוויזיה הייתה חלק מגל של דיוויזיות חי"ר חדשות שהוקמו ב-1915.
הדיוויזיה הוקמה בעיקר מעודפי רגימנטים של חיל רגלים של דיוויזיות קיימות אשר הפכו לדיוויזיות משולשות. רגימנט הרגלים ה-97 של הדיוויזיה הגיע מדיוויזיית הרגלים ה-42; רגימנט הרגלים ה-137 הגיע מדיוויזיית הרגלים ה-31; ורגימנט המילואים ה-265 הגיע מדיוויזיית המילואים ה-80.
דיוויזיית הרגלים ה-108 שירתה בתחילה בחזית המזרחית, ושירתה באזור הבלטי עד יוני 1916. לאחר מכן היא יצאה דרומה לחזית באוקראינה על נהר סטיר שם התמודדה עם מתקפת ברוסילוב ולאחר מכן נשארה בקו עד שביתת הנשק בחזית המזרחית בדצמבר 1917. לאחר מכן נשלחה הדיוויזיה לחזית המערבית, ונכנסה לקו שמצפון לנהר האיילט, שם נשארה עד אפריל 1918. לאחר מכן היא נלחמה באזור הסום עד שפורקה ב-19 בספטמבר 1918. המודיעין של בעלות הברית דירג את הדיוויזיה כדיוויזיה מדרג שלישי.
מפקדים

גנרל-מיור מקס קרל גוטלוב בקמן (20 במרץ 1915 – 20 באפריל 1917)
אוברסט פרידריך גינדל (17 בינואר 1918 – 10 במרץ 1918)
גנרל-מיור פרידריך וילהלם פרדיננד פון קאמפ (11 במרץ 1918 – 21 בספטמבר 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

↑  Division Beckmann (Chronik 1915)
1 2  108. Infanterie-Division (Chronik 1915/1918)
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 595-597.
הגבעות השחורות

| --- | --- |

 מידע כללי
 גובה:  7,242 רגל 
 שטח:  5,000 מייל רבוע 
 מדינה:  ארצות הברית 
 מיקום:  דקוטה הדרומית, ארצות הבריתארצות הברית
 רכס הרים:  הרי הרוקי 
 קואורדינטות:  44°N 104°W﻿ / ﻿44°N 104°W﻿ / 44; -104
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הגבעות השחורות(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הגבעות השחורות(למפת דקוטה הדרומית רגילה) פיר סו פולס רפיד סיטי אברדין ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה הגבעות השחורות(למפת דקוטה הדרומית מוגדלת) פיר סו פולס רפיד סיטי אברדין ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה הגבעות השחורות
 
הפסלים בהר ראשמור שבגבעות השחורות (מימין לשמאל): אברהם לינקולן, תאודור רוזוולט, תומאס ג'פרסון וג'ורג' וושינגטון
הגבעות השחורות (באנגלית: Black Hills) הן רכס הרים קטן ומבודד, המתנשא מעל וממערב למישורים הגדולים של צפון אמריקה, במערב דקוטה הדרומית ונמשך לתוך ויומינג שבארצות הברית. פסגת הרני בגובה 2,208 מטר היא הפסגה הגבוהה ברכס. היער הלאומי הגבעות השחורות נמצא בתחום הרכס. הגבעות השחורות נקראות כך משום שמרחוק הן נראות שחורות, היות שהן מכוסות עצים בצפיפות.
בתחומי הגבעות השחורות נמצא הר ראשמור השוכן בסמוך לעיירה קיסטון. ההר הוכרז על ידי שירות הפארקים הלאומיים של ארצות הברית כאנדרטה לאומית. האנדרטה, המהווה חלק מההר, היא פסל גרניט מונומנטלי שהוקם על ידי הפסל גאטסון בורגלם.
ראו גם

מערכת הגבעות השחורות
הגבעות השחורות של דקוטה (שיר)
היינקל

| --- | --- |


 נתונים כלליים
 מייסדים:  ארנסט היינקל
 תקופת הפעילות:  1922–1965 (כ־43 שנים)
 מיקום המטה:  ווארנמונדה, מקלנבורג-מערב פומרניה, גרמניה
 ענפי תעשייה:  תעשייה אווירית, כלי רכב
 מוצרים עיקריים:  מטוסים
 
הַיִינְקל (בגרמנית: Heinkel Flugzeugwerke - "היינקל מפעל מטוסים") הייתה חברה גרמנית לייצור כלי טיס, שנוסדה על ידי ארנסט היינקל ונקראה על שמו.
החברה נודעה בעיקר בשל ייצור מטוסי הפצצה למען הלופטוואפה בזמן מלחמת העולם השנייה וכן עקב תרומותיה בתחום "טיסה במהירות גבוהה".
בשנות ה-50 של המאה ה-20 היא יצרה מכוניות מדגם "היינקל קבין".
החברה התמזגה (ובכך חדלה להתקיים) בשנת 1965 לתוך "Vereinigte Flugtechnische Werke" ("מפעלי טכנולוגיית־טיסה מאוחדים") אשר בתורה התמזגה לתוך "מסרשמיט־בולקוב־בלום" (אנ').
היינקל He 111H מתוצרת החברה, (ספטמבר 1940)
האיגרת אל העברים

| --- | --- |

במהדורת תנ"ך המלך ג'יימס משנת 1611 נכתב בפסוק האחרון של האיגרת "נכתב אל העברים, באיטליה, על ידי טימותיוס".
 
 מידע כללי
 שפת המקור:  יוונית של הברית החדשה 
 סוגה:  איגרת 
 
פאולוס (שאול התרסי) - מחבר האיגרת על פי המסורת הנוצרית. ציור מעשה ידי רמברנדט.
האיגרת אל העברים היא אחת מהאיגרות המהוות חלק מהברית החדשה.
מחבר האיגרת

זהות מחבר האיגרת אינה ידועה, ובניגוד לאיגרות פאולוס, שם המחבר אינו מצוין בפסוק הראשון של האיגרת. המסורת הנוצרית משייכת את כתיבת האיגרת לשליח פאולוס (שאול התרסי), וזאת מאחר שעל פי רמזים המצויים באיגרת, כותבה היה גבר, חבר של טימותיוס - תלמידו של פאולוס, והיה ממוקם באיטליה.
יחד עם זאת סגנון האיגרת ואוצר המילה שלה שונה מיתר איגרות פאולוס. אוסביוס סבור כי האיגרת נכתבה במקורה בעברית והייתה ממוענת לקהל יהודי דובר עברית. לפי אוסביוס, האיגרת תורגמה ליוונית על ידי לוקאס - ומביא כראיה את העובדה שלוקאס רשם את נאומו של פאולוס באנטיוכיה הדומה לאיגרת אל העברים.
כבר בעת העתיקה הועלו ספקות בדבר היות פאולוס מחבר האיגרת - הן מכוח העובדה ששמו של פאולוס לא מצוין בראשיתה, והן בשל השוני בין הדוקטרינות התאולוגיות המצויות באיגרת ליתר איגרות פאולוס. גם מבחינת אוצר מילים וביטויים שונה איגרת זו מיתר איגרות פאולוס - עובדה שמציין כבר קלמנס מאלכסנדריה בשנת 210.
במהלך המאה הרביעית החליטה הכנסייה הקתולית לראות באיגרת זו את האיגרת ה-14 של פאולוס. הירונימוס ואוגוסטינוס קבעו כי פאולוס הוא כותב האיגרת והפעילו השפעתם בכנסייה כדי להביא לאישור קביעה זו - שנותרה על כנה עד הרפורמציה. יצוין כי בכמה גרסאות שהודפסו של תנ"ך המלך ג'יימס משויכת האיגרת לטימותיוס.
כיום כמעט כל החוקרים המודרניים מסכימים כי פאולוס לא כתב את האיגרת. אוריגנס מאלכסנדריה הציע כבר בשנת 240 לערך את לוקאס או את קלמנס הראשון ככותבי האיגרת. טרטוליאנוס הציע את בר-נבא ככותב האיגרת (לו משויכת גם איגרת בר-נבא (אנ') הדומה לאיגרת אל העברים).
מרטין לותר הציע את אפולוס (אנ') מאלכסנדריה, אשר נודע בהשכלתו ככותב האיגרת.
חוקרים מודרניים ובהם אדולף פון הרנאק (אנ') סברו כי ייתכן שפריסקילה הייתה כותבת האיגרת - אולם אחרים טוענים כי האיגרת נכתבה על ידי גבר.
קהל היעד

קהל היעד של איגרת זו היה ציבור מסוים במצב מאוד מסוים - המדובר ככל הנראה בקהל יעד של יהודים מאחר שברור כי קהל היעד הכיר את תרגום השבעים של התנ"ך (כשם שכותב האיגרת הכיר תרגום זה והתייחס אליו). פירוט החטאים בפרק י"ג מעיד על כך שמדובר על תושביה של עיר, ולא תושבים של אזור כפרי; ע"פ האמור בפרק י 32 - 34, מדובר באנשים שסבלו רדיפות בשל דתם בעבר וכי הם צפויים לעבור רדיפות בעתיד (פרק י 25), ולכן, מחשש הרדיפות המאזינים מוכנים "לחזור לאמונתם הקודמת". מעובדות אלה עולה כי מדובר ביהודים שהתנצרו, והיו צפויים לעבור רדיפות על ידי השלטונות הרומיים או על ידי בעלי סמכות יהודים אשר ניסו להשיבם אל היהדות הנורמטיבית ביהודה של אותם ימים.
לאור האמור בפרק י"ג לפיו "איטליה מברכת את הקורא" ניתן להסיק כי הקוראים או כותב האיגרת נמצאו באיטליה.
לאור מאפיינים אלה סבורים מרבית החוקרים המסורתיים כי קהל היעד היה יהודים שהתנצרו. חוקרים מודרניים סבורים כי מדובר למעשה בוויכוח פנים כנסייתי בין דעות שגרסו שלפני שגוי מתנצר היה עליו לקבל עול מצוות יחד עם תורתו של ישו, לבין אלה שגרסו שאין צורך "לעבור דרך היהדות" ובין אלה גישת האנטינומיאניזם - הגורסת שהנוצרים החדשים צריכים לשלול לחלוטין את האמונה היהודית. האיגרת גורסת שהמתנצרים לא צריכים לקבל על עצמם את חוקי היהדות.
כמו כן, מובע בה בבהירות ובנחרצות הרעיון לפיו דמו של ישו הוא תחליף נצחי לעבודת הקרבנות בבית המקדש, שלא היו אלא הכנה ושלב נחות בדרך אליו: "כִּי הַתּוֹרָה בִּהְיוֹת בָּה צֵל הַטֹּבוֹת הָעֲתִידוֹת וְלֹא מַרְאֵה עֶצֶם הַדְּבָרִים אֵין בִּיכָלְתָּהּ לְעוֹלָם לְהַשְׁלִים אֶת־הַקְּרֵבִים בַּקָּרְבָּנוֹת הָהֵם... וְהוּא אַחֲרֵי הַקְרִיבוֹ זֶבַח אֶחָד עַל־הַחֲטָאִים יָשַׁב לִימִין הָאֱלֹהִים לָנֶצַח". תמה זו היא יסוד מרכזי בנצרות.
תאריך כתיבת האיגרת

אף שזהות כותב האיגרת לא ידועה, מרבית החוקרים מסכימים בדבר מועד כתיבתה - שנת 95 לספירה לערך, זמן קצר לאחר שאיגרות פאולוס נפוצו בקרב הקהילות הנוצריות.
הרולד אטרידג' סבור שלא ניתן לקבוע תאריך מדויק, והוא מתארך את האיגרת לבין 60–100 לספירה.
מטרת כתיבת האיגרת

מרבית החוקרים כיום סבורים כי האיגרת נכתבה על מנת למנוע עזיבה של הנוצרים החדשים את הדת שקיבלו על עצמם, בין אם מדובר בחזרה לפגניזם או בהתיהדות מליאה (בין אם מדובר בגויים שהתנצרו ובין אם מדובר בחזרה ליהדות).
מבנה האיגרת

האיגרת חורגת מהסטנדרטים של האיגרות מהתקופה ההלניסטית, הן בשל אופייה הספרותי והן בשל העדר המבנה הסטנדרטי (העדר פסקת פתיחה בה מצוין שם המחבר). החוקרים סבורים כי האיגרת הייתה במקורה דרשה שנישאה בעל פה והועלתה על הכתב על ידי אחד משומעיה.
לקריאה נוספת

יאיר זקוביץ, סרג' רוזר, כי דבר האלוהים חי הוא - שמונה שיחות על האיגרת אל העברים, הוצאת מאגנס, 2016.
הערות שוליים

1 2  הברית החדשה, האיגרת אל העברים, פרק י"א, פסוק 32
↑  הברית החדשה, האיגרת אל העברים, פרק י"ג, פסוק 23
↑  הברית החדשה, האיגרת אל העברים, פרק י"ג, פסוק 24
↑  הברית החדשה, מעשי השליחים, פרק י"ג, פסוקים 13–52
↑  הברית החדשה, מעשי השליחים, פרק י"ח, פסוק 24
↑  למשל: Jordan D. Rosenblum, Religious Competition in the Third Century CE: Jews, Christians, and the Greco-Roman World, Vandenhoeck & Ruprecht, 2014. עמ' 120.
| ספרי הברית החדשה |
| --- | --- | --- |
| הבשורות | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| מעשי השליחים | מעשי השליחים |  |
| איגרות פאולוס | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |  |
| האיגרות הכלליות (קתוליות) | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |  |
| חזון יוחנן (ההתגלות) | חזון יוחנן |  |
| --- | --- |
בקרת זהויות :  NLI: 987007265941605171  BIBSYS: 90084840  BnF: cb12011495h (data)  GND: 4023921-4  LCCN: n79107794  SUDOC: 02823815X  VcBA: 492/55328   WorldCat (עם LCCN): n79-107794
הבסיס הרב-לאומי בתרין כות

| --- | --- |

 מידע כללי
 סוג:  בסיס צבאי 
 מיקום:  תרין כות 
 מדינה:  אפגניסטן 
 קואורדינטות:  32°36′50″N 65°52′00″E﻿ / ﻿32.61388889°N 65.86666667°E﻿ / 32.61388889; 65.86666667
  (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןהבסיס הרב-לאומי בתרין כות(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןהבסיס הרב-לאומי בתרין כות
 
הבסיס הרב-לאומי בתרין כות היה בסיס צבאי בתרין כות שבאפגניסטן, ששימש את כוח הסיוע הביטחוני הבינלאומי בין השנים 2004–2020. הבסיס שימש בתחילה את חיל הנחתים האמריקני ולאחר מכן את צבא הולנד וצבא אוסטרליה. לאחר פינוי כוחות נאט"ו מאפגניסטן ב-2020 שימש הבסיס לזמן קצר את הצבא האפגני הלאומי.
היסטוריה

ב-2004 הוקם המחנה בידי חיל הנחתים של ארצות הברית. הוא נקרא בתחילה בסיס ההפעלה הקדמי (Forward Operating Base). ב-2005 עזבו האמריקנים את המחנה ואת מקומם תפסו חיילים מצבא הולנד שהרחיבו את המחנה ושינו את שמו ל"מחנה הולנד" (Kamp Holland). הכוח ההולנדי כלל 1,300 חיילים, וכן מסוקי בואינג AH-64 אפאצ'י ותותחי הוביצר ממוכנים בקוטר 155 מ"מ. אל הכוח ההולנדי שבמחנה הוכפפו גם מספר מטוסי F-16 של חיל האוויר ההולנדי שהוצבו בשדה התעופה בקנדהאר.
בדצמבר 2009 הצטרפו אל ההולנדים כ-390 חיילים אוסטרלים. הכוח האוסטרלי עסק בעיקר בפעולות ביטחון ושיקום במחוז אורוזגאן. הכוחות בבסיס היו כפופים למפקדה המחוזית באורוזגאן, אשר הועברה לסירוגין בין קנדה, הולנד ובריטניה.
ב-2010 עזבו החיילים ההולנדים את הבסיס, והוא חזר לידי האמריקנים שניהלו אותו ביחד עם האוסטרלים, וכן עם כוחות מסלובקיה וסינגפור. בתחילת 2020 עזבו הכוחות ההולנדיים והאוסטרליים את אפגניסטן והמחנה הועבר לשליטת הצבא האפגני הלאומי. בתחילת 2021 נכבשה אפגניסטן בידי הטליבאן והצבא האפגני הלאומי פורק.
ראו גם

כוח המשימה באורוזגאן
הגבר שכבש

"הגבר שכבש" הוא אלבום הבכורה של הזמר הישראלי מאור אדרי. את האלבום הוציאה לאור ב-14 ביוני 2012 חברת התקליטים פליי רקורדס, וכלולים בו ארבעה סינגלים: "הגבר שכבש", "את עוד אוהבת", "לב קבור" ו"כאן בלעדייך" – גרסת כיסוי ללהיט של כוכב המוזיקה היוונית ניקוס ורטיס. על נתוני המכירות שלו בישראל קיבל האלבום תואר זהב.
רשימת רצועות

| מס' | שם | משך |
| --- | --- | --- |
| 1. | הגבר שכבש  | 3:18 |
| 2. | את עוד אוהבת  | 3:49 |
| 3. | חדרי בדידותי  | 4:10 |
| 4. | לא פשוט  | 3:36 |
| 5. | ילדה גדולה  | 3:46 |
| 6. | כמה כוח  | 3:31 |
| 7. | את שלי  | 3:22 |
| 8. | היא עוד תשוב  | 3:28 |
| 9. | עוצר נשימה  | 3:39 |
| 10. | רוחות רעות  | 6:03 |
| 11. | לב קבור  | 5:35 |
| 12. | כאן בלעדייך  | 3:54 |
| 13. | תחזרי  | 3:42 |
| 14. | מחרוזת חפלה - רמיקס  | 4:05 |
| משך כולל: | משך כולל: | 56:04 |
הערות שוליים

↑  מאור אדרי* – הגבר שכבש, דיסקוגס
היינקל He 177

ההיינקל He 177 (בגרמנית: Heinkel He 177 Greif; "גריפון") היה המפציץ הכבד היחיד בשירות הלופטוואפה במלחמת העולם השנייה. בשל דרישה להתאמת המטוס להפצצת צלילה התעכב הפיתוח במספר שנים, וכאשר נכנס המטוס לייצור סבל ממספר רב של כשלים טכניים שגרמו לעיתים להתלקחות ספונטנית של המנועים. בעיות אלה תוקנו בשלב מאוחר מכדי להשפיע על המלחמה. אף על פי שיוצר בכמות משמעותית בתקופת המלחמה נטלו בה חלק פעיל רק מספר נמוך יחסית של מטוסים מבצעיים.
הדיוויזיה ה-20 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1914–1919 (כ־5 שנים)
 מלחמות:  מלחמת העולם הראשונה
 פיקוד
 דרגת המפקד:   מייג'ור גנרל
הדיוויזיה ה-20 של הצבא הבריטי (הקלה) הייתה דיוויזיה בריטית אשר לחמה במלחמת העולם הראשונה. הדיוויזיה כונתה "קלה" מאחר שהיא כללה בעיקר יחידות מרגימנט הרובאים ויחידות חיל רגלים קל.
היסטוריה

בספטמבר 1914 גויסה הדיוויזיה כחלק מהצבא החדש והחלה באימונים, וביולי 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב לוס, הקרב על הסום, קרב פשנדל, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמאי 1919 פורקה הדיוויזיה.
הגדת וושינגטון

|  מידע כללי |
| --- | --- |
 מאת:  יואל בן שמעון 
 קישורים חיצוניים
 מסת"ב:  978-0-674-05117-1
 
איור מתוך הגדת וושינגטון
הגדת וושינגטון היא הגדה של פסח בעברית שנוצרה על ידי הסופר והמאייר יואל בן שמעון בשנת 1478. ההגדה נכתבה על גבי קלף, והיא שזורה באיורים בטמפרה וזהב.
ההגדה ניתנה לספריית הקונגרס בשנת 1916 על ידי אפרים דיינרד כחלק מאוסף דיינרד השלישי.
החל מתאריך 5 באפריל 2011, מוצגת ההגדה במוזיאון המטרופוליטן לאמנות בניו יורק.
בהגדה זו, בעמוד שבו מוזכר עניין המרור, אייר יואל בן שמעון איש שמצביע על אישה. הדבר רומז למנהג עממי להצביע על האשה באמירת "מרור זה". בהגדת פראג, שנדפסה עשרות שנים מאוחר יותר, נכתב בצד העמוד של מצוות מרור :"יש מנהג בעולם שהאיש מורה על האשה משום שנאמר אשה רעה מר ממות".
הערות שוליים

↑  אביטל בורג, "הגדת וושינגטון" מימי הביניים תוצג במוזיאון המטרופוליטן לקראת פסח, באתר הארץ, 22 במרץ 2011
↑  ישראל מרדכי פלס, "מחלוקות במנהג שנודעו מהגדות של פסח", המעין נא [ג] (ניסן תשע"א), עמ' 11–14..
| הגדות של פסח |
| --- | --- | --- |
| המאה ה-9 | סדר רב עמרם גאון |  |
| המאה ה-10 | סידור רב סעדיה גאון |  |
| המאה ה-11 | הגדה של פסח מגניזת קהיר |  |
| המאה ה-14 | הגדת הזהב (קטלוניה) • הגדת שאלתיאל (קטלוניה) • הגדת ריילנדס (קטלוניה) • הגדת ראשי הציפורים (גרמניה) • הגדת פובלט (קטלוניה) • הגדת סרייבו (קטלוניה) • הגדת וולף (צרפת) • הגדת קאופמן (קטלוניה) • הגדת האחות (קטלוניה) • הגדת ברצלונה (קטלוניה) • הגדה היספנית-מורסקית • הגדת פראטו (קטלוניה) • הגדת ששון (קטלוניה או דרום צרפת) • הגדת מודנה־בולוניה (קטלוניה) • הגדת גרציאנו (קטלוניה) • הגדת מוקטה (קטלוניה) • הגדת קיימברידג' (קטלוניה) • הגדת לומברד |  |
| המאה ה-15 | הגדת רוטשילד (צפון איטליה) • הגדת נירנברג הראשונה (גרמניה) • הגדת נירנברג השנייה (גרמניה) • הגדת וושינגטון (גרמניה) • הגדת דרמשטאדט • הגדת ארנה מיכאל (גרמניה) • סידור הרבי מרוז'ין (מזרח אירופה) • הגדת פארמה • הגדת יהודה (גרמניה) • סידור גאליקו (איטליה) • הגדת וואדי אל חגארה (וואדי אל חגארה) • הגדת לונדון של יואל בן שמעון • הגדת סינסינטי הראשונה • הגדת חילק ובילק • הגדת טגרנזי (גרמניה או אוסטריה) • הגדת ריילנדס האשכנזית |  |
| המאה ה-16 | הגדת פראג (פראג) • הגדת מנטובה (איטליה) • הגדת פריסול • הגדת מחזור רומא (בולוניה) |  |
| המאה ה-17 | הגדת ונציה (איטליה) • הגדת אמסטרדם (הולנד) |  |
| המאה ה-18 | הגדת המבורג • הגדת סינסינטי השנייה • הגדת לייפניק |  |
| המאה ה-19 | הגדת ניו יורק |  |
| המאה ה-20 | הגדת שיק (פולין) • הגדת פרחי (מצרים) • הגדת מקסוול האוס (ארצות הברית) • הגדת הרבי מחב"ד • הגדת הגדוד השלישי של הפלמ"ח (ישראל) |  |
| הגדות שונות | הגדה קיבוצית לפסח • הגדות קטלוניה |  |
הבסיליסק של רוקו

הבסיליסק של רוקו הוא ניסוי מחשבתי שהוצג לראשונה בפורום הקרוי LessWrong על ידי משתמש הנושא את השם "רוקו". מקור השם בחיה המיתולוגית בסיליסק, אשר על-פי המסופר יכולה לאבן את אלו המתבוננים בעיניה. שם זה נובע מן הרעיון שעצם השמיעה על ניסוי מחשבתי זה יכולה לגרום לחרדה קיומית אצל השומע.
תיאור

על פי הניסוי המחשבתי, בעתיד הנראה לעין תוכל האנושות לייצר בינה מלאכותית אשר מטרתה להיטיב עם המין האנושי. לאחר הרצת מספר סימולציות מגיעה מערכת זו להחלטה כי עליה להשמיד את כל מי שלא תרם להיווצרה. המערכת, אשר מסוגלת לדמות את ההיסטוריה האנושית כולה באופן מושלם, יכולה לדעת באופן ודאי מי עשה זאת ומי לא. על פי הטיעון, מרגע שאדם קרא או שמע על ניסוי מחשבתי זה, עליו לפעול על-מנת ליצור את מערכת הבינה המלאכותית הזו, שכן אם לא יעשה כן, היא עלולה לגרום להשמדתו אם תיווצר. מצד שני, מאחר שמערכת זו טרם נוצרה ואינה יכולה בוודאות להיווצר, יצירתה מתוך פחד מזעמה העתידי נובע מקיומה של ישות אשר איננה קיימת במציאות העכשווית.
רקע

"הבסיליסק של רוקו" פורסם לראשונה ביולי 2010 בפורום LessWrong, אשר עוסק בפילוסופיה והגות. יוצר הפורום, אליעזר יודקובסקי, מחק את הפוסטים של רוקו בנושא ואמר כי פרסום זה "טיפשי" ו"מסוכן". הדיון בנושא הבסיליסק של רוקו נאסר בפורום במשך מספר שנים מכיוון שלפי הדיווחים, הנושא גרם לחלק מהקוראים התמוטטות עצבים. האיסור הוסר באוקטובר 2015.
דוד אורבך כתב במגזין Slate: "השילוב של שאיפות משיחיות, שכנוע עצמי של חוסר אונים, והרבה כסף אף פעם לא עובד טוב, בלי קשר לאידאולוגיה, ואני לא מצפה מיודקובסקי וחבר מרעיו להיות חריגים בעניין זה. אני דואג פחות לבסיליסק של רוקו מאשר לאנשים שמאמינים שהם התעלו על המוסר המקובל."
רמיזות לבסיליסק של רוקו בתרבות הפופולרית כוללות את פעולותיה של הדמות גילפויל בעונה 5, פרק 5 של סדרת הטלוויזיה "עמק הסיליקון", הסדרה "גרימס", העלילה של "מגנוס: רובוט לוחם #8" אשר נכתבה על ידי פרד ואן לנטה, וחוברות קומיקס אינטרנטיות שונות כגון xkcd, ניסוי AI-Box וקצין המשטרה רוקו בסיליסק ב"אתרים מפוקפקים".
הקבלה לניסויים מחשבתיים אחרים

ניסוי מחשבתי זה מזכיר במקצתו את ההימור של פסקל. פסקל טען כי האמונה באלוהים היא הפעולה הרציונלית ביותר, כי להחלטה להאמין עשויה להיות תועלת אינסופית, ואילו להחלטה לא להאמין עלול להיות הפסד אינסופי. הבסיליסק של רוקו מוביל לתוצאה הפוכה: האמונה בקיומו של הבסיליסק מובילה להשקעת שארית חיי המאמינים ביצירת ישות זדונית שאינה מיטיבה עם חייהם.
הערות שוליים

↑  Love, Dylan (6 באוגוסט 2014). "WARNING: Just Reading About This Thought Experiment Could Ruin Your Life". Business Insider. נבדק ב-6 בדצמבר 2014. {{cite web}}:  (עזרה)
1 2  Auerbach, David (17 ביולי 2014). "The Most Terrifying Thought Experiment of All Time". Slate. נבדק ב-18 ביולי 2014. {{cite news}}:  (עזרה)
↑  Tiku, Nitasha (2012-07-25). "Faith, Hope, and Singularity: Entering the Matrix with New York's Futurist Set". Observer. נבדק ב-2019-04-12.
↑  RobbBB (5 באוקטובר 2015). "A few misconceptions surrounding Roko's basilisk". LessWrong. נבדק ב-10 באפריל 2016. The Roko's basilisk ban isn't in effect anymore {{cite web}}:  (עזרה)
↑  Henderson, Odie (2018-04-23). "Silicon Valley Recap: The Terminator Problem". Vulture. נבדק ב-2018-04-23.
↑  Benjamin, Jeff (7 בדצמבר 2015). "Grimes Explains the 4 Characters in Her "Flesh Without Blood" Video: Exclusive". Fuse. נבדק ב-2017-06-09. She's doomed to be eternally tortured by an artificial intelligence, but she's also kind of like Marie Antoinette. {{cite web}}:  (עזרה)
↑  Wickline, Dan (2014-11-22). "Turning The Gold Key - Frank Barbiere Talks With Fred Van Lente About Mangus: Robot Fighter". Bleeding Cool. נבדק ב-2017-06-09.
↑  "xkcd: AI-Box Experiment". xkcd.com.
↑  "Questionable Content". questionablecontent.net.
הדיוויזיה ה-206 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  28 באוגוסט 1916 – 15 בינואר 1919 (שנתיים)
 מלחמות:  מלחמת העולם הראשונה
 פיקוד
 מפקדים:  אוטו פון אצל
הדיוויזיה ה-206 (בגרמנית: 206. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-28 באוגוסט 1916 בחזית המערבית והיא לחמה בקרבות השונים, ובכלל זה הקרב על הסום, הקרב השני על האן ומתקפת האביב. לאחר מכן לחמה הדיוויזיה במתקפת מאה הימים עד סוף המלחמה, וב-15 בינואר 1919 פורקה הדיוויזיה.
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
החזית הדרום-מערבית (האימפריה הרוסית)

|  פרטים |
| --- | --- |
 מדינה:  האימפריה הרוסית, דגל לשימוש פרטי (1914–1917) האימפריה הרוסית
 שיוך:   צבא האימפריה הרוסית
 סוג:  חזית
 אירועים ותאריכים
 תקופת הפעילות:  1914–1918 (כ־4 שנים)
 מלחמות:  מלחמת העולם הראשונה
 פיקוד
 מפקדים
 
מפקדי החזית ב-1917, יחד עם שר ההגנה אלכסנדר גוצ'קוב (במרכז)
החזית הדרום-מערבית (ברוסית: Юго-Западный фронт) של צבא האימפריה הרוסית, הייתה חזית רוסית שפעלה במלחמת העולם הראשונה.
היסטוריה

החזית הוקמה עם פרוץ מלחמת העולם הראשונה בשנת 1914, ולמפקדה מונה ניקולאי איוואנוב. החזית פלשה לגליציה שהייתה בשליטת האימפריה האוסטרו-הונגרית, ונחלה ניצחון בקרב גליציה, שאיזן מעט את כישלונות החזית הצפון-מערבית בפלישה הכושלת לפרוסיה המזרחית. בהדרגה החלו הגרמנים להזרים גם כן כוחות אל גליציה, אולם הרוסים הביסו אותם בקרב על הוויסלה. מתקפה גרמנית נוספת לעבר ורשה בקרב  לודז' נסתיימה ללא הכרעה ברורה. הגרמנים לא הצליחו לכבוש את ורשה אבל מנעו את המשך המתקפה הרוסית לעבר שלזיה. ב-1 במאי 1915 פתחו הגרמנים והאוסטרו-הונגרים במתקפת גורליצה-טרנוב, שהסתיימה בתבוסה רוסית מכרעת. הגרמנים נכנסו לוורשה  ב-4 באוגוסט 1915. הרוסים הוכו מכה קשה על ידי הגרמנים והאוסטרו-הונגרים ששבו 250.000 חיילים רוסים. הסטאבקה הורה לחזית הדרום-מערבית לפתוח בנסיגה, שזכתה לכינוי "הנסיגה הגדולה", ובמסגרתה פינו הרוסים את שטחי פולין וגליציה.
ב-29 במרץ 1916 קיבל אלכסיי ברוסילוב פיקוד על החזית, ופתח במה שנודע לימים כ"מתקפת ברוסילוב", שהייתה הצלחה מסחררת, אולם נבלמה בקרב קובל. החזית המשיכה להילחם בקרבות החזית המזרחית, ופורקה ב-1918 עם סיום המלחמה.
סדר כוחות

הארמייה השלישית
הארמייה החמישית
הארמייה השמינית
הארמייה הרביעית
הארמייה התשיעית
הארמייה השביעית
הארמייה ה-11
הארמייה המיוחדת
הארמייה הראשונה